Toɔre

Toɔre e la boŋ pɛraa ba naŋ maŋ pɛre a yi dau poɔ, a maŋ toɔra boma o poɔ. Ba maŋ ŋmãã la dau naŋ e kpoŋ beɛla, a puli belēē belēē aneŋ lare, ba pãã maŋ de la a lapɛraa a pɛre a pɛgre a bare a kyɛ lɔge bēē a pɛre  o poɔ ka o sigi ta lɛ na ba naŋ boɔrõõ. A zi lɔgraa ŋa la ka ba maŋ de a boma eŋ a toɔra. Seŋdao la ka ba maŋ de toɔra neŋ a buma a toɔre poɔ. Ba maŋ toɔra la boma yaga a toɔre poɔ, a mine la kapala, kale, samaanēē, kpoŋkpo neŋ buŋ toɔrēē mine.